  Виталий Пронин 23-тӥ - 27-тӥ южтолэзе пинал крезьгурчиос «Родники Удмуртии» калык крезьгуръя ӵошатсконэ пыриськозы. Конкурс радъяське нылпиослэсь быгатонлыкъёссэс шараян, калык инструментъёсты но калык крезьгурез утён но азинтон понна.Ӵошатсконэ пыриськыны быгатозы Россиысь искусствоосъя нылпи школаосысь, крезьгуръя школаосысь дышетскисьёс, крезьгуръя училищеосысь, колледжъёсысь студентъёс, клубъёсысь калык инструментъёсын шудӥсьёс но калык кырӟанъёсты быдэсъясьёс. Нылпиос пӧртэм крезьгуръёсты баянэн, аккордеонэн, балалайкаен, гитараен, крезен быдэстозы.Конкурсэз радъяло Удмурт Элькунысь Лулчеберетъя, печатья но ивортодэтъя министерство, Калык творчествоя элькун корка – Егитъёслэн юртсы, Удмурт Элькунысь лулчеберет удысын ужасьёслэсь тодон-валанзэс будэтонъя центр, элькунысь крезьгуръя колледж.Марина Баймурзина Туспуктэмез:  dm-iz.com Теги: Егитъёслэнюртсы Иж РДНТ РодникиУдмуртии  